open-index/open-wikipedia-markdown huggingface dataset:
दिलजीत दोसांझ

**दिलजीत सिंह दोसांझ** (जन्म 6 जनवरी 1984), पंजाबी और हिंदी फ़िल्म इंडस्ट्री के सुपरस्टार एवं गायक है। उन्होंने बहुचर्चित हिंदी फिल्म उड़ता पंजाब, सूरमा एवं ब्लॉकबस्टर पंजाबी फिल्म जट्ट एंड जूलिएट (भाग १ और २), पंजाब 1984, सरदार जी (भाग १ और २), सुपर सिंह,  अंबरसरीया जैसी सुपरहिट फिल्मों में भूमिका निभायी। दिलजीत ने 2020 में बिलबोर्ड द्वारा सोशल 50 चार्ट में प्रवेश किया।

## प्रारंभिक जीवन

दिलजीत का जन्म ६ जनवरी १९८४ को पंजाब के जालंधर जिले में स्थित दोसांझ कलां गाँव में सिख जट्ट(जाट) सिक्ख परिवार में हुआ।

## करियर

राष्ट्रीय फ़िल्म पुरस्कार प्राप्त एवं ऐतिहासिक तथ्य दर्शानेवाली दिग्दर्शक अनुराग सिंह की पंजाबी फ़िल्म पंजाब 1984 में किये उम्दा अभिनय की वजह से दिलजीत के लिए हिन्दी फ़िल्मों के रास्ते खुल गए। 
निर्देशक अभिषेक चौबे की बहुचर्चित हिंदी फ़िल्म उड़ता पंजाब में प्रमुख भूमिका द्वारा दिलजीत ने बॉलिवुड में कदम रखा। इस फिल्म में दिलजीत द्वारा किये गए अभिनय को काफी नवाज़ा गया। उन्हें इस किरदार के लिए फिल्मफेअर एवं आईफा एवार्ड के 'बेस्ट डेब्यू एक्टर' का पुरस्कार प्राप्त हुआ। इसके अलावा उन्होंने अनुष्का शर्मा के साथ हिन्दी फ़िल्म फिल्लौरी में अभिनय किया।
पूर्व भारतीय हाकी खिलाड़ी संदीप सिंह के जीवन पर आधारित और शाद अली के दिग्दर्शन में बनी फिल्म सूरमा में दिलजीत ने संदीप सिंह का किरदार निभाया। 
दिलजीत द्वारा हिंदी फिल्म उड़ता पंजाब में गाये गए 'इक कुड़ी' गाने ने दर्शकों का दिल जीत लिया। साथ ही उन्होंने अन्य कई हिंदी एवं पंजाबी फिल्मों में गीत गाये, जैसेकि 'तेरे नाल लव हो गया', मेरे डैड की मारूती, यमला पगला दिवाना २, राबता, जब हैरी मेट सेजल इत्यादि।

## फिल्मों की सूची

;हिन्दी

;पंजाबी

;लघु फिल्म

## विज्ञापन

दिलजीत को कई प्रख्यात कंपनियों द्वारा अपने विज्ञापन के लिए ब्रांड एम्बेसडर के रूप में अनुबंधित किया गया है। जैसे कोका कोला, फ्लिपकार्ट, नेस्ले मैगी, नेस्ले बार वन, एफबीबी जैसी कंपनियाँ शामिल है।
स्टार स्पोर्ट्स प्रो कबड्डी के ४ थे। संस्करण के लिए दिलजीत को ब्रांड एम्बेसडर नियुक्त किया गया, जिसमें उन्होंने थीम गाना "असली पंगा" गाया है।

## इन्हें भी देखें
* राना दग्गुबाटि
* मेहरीन पीरज़ादा
* नीरू बाजवा

## सन्दर्भ

## बाहरी कड़ियाँ

* whose salary is around 16 million dollars, bullaa.com 

* 

श्रेणी:1984 में जन्मे लोग
श्रेणी:जीवित लोग
श्रेणी:पंजाबी गायक
श्रेणी:पंजाबी फ़िल्म अभिनेता
श्रेणी:जालंधर के लोग
श्रेणी:भारतीय अभिनेता
श्रेणी:हिन्दी अभिनेता
श्रेणी:बॉलीवुड
संगीत कलानिधि

**संगीत कलानिधि** एक सम्मान है जो मद्रास संगीत अकादमी द्वारा प्रतिवर्ष कर्नाटक संगीत के किसी संगीतज्ञ को प्रदान किया जाता है। यह कर्नाटक संगीत के क्षेत्र में सर्वश्रेष्ठ पुरस्कार माना जाता है। 2020 का संगीत कलानिधि पुरस्कार S. Saumya को दिया गया है।

श्रेणी:भारतीय संगीत
स्टेल्लर नाभिकीय संश्लेषण

**स्टेल्लर नाभिकीय संश्लेषण** उस प्रक्रिया का नाम है जिसके द्वारा रसायनिक तत्वों का प्राकृतिक आधिक्य सितारों के क्रोड में इकट्ठा होता है।

श्रेणी:खगोलशास्त्र आधार
श्रेणी:खगोलशास्त्र

इस को कहां अच्छाई है।
ठप्पा

right|thumb|300px|प्रोग्रेसिव ठप्पा
**ठप्पा**, 'रूपदा' या डाई (die) निर्माण-उद्योगों में प्रयुक्त एक विशेष औजार है जो पदार्थों को काटने या कोई विशेष आकार देने के काम आता है। प्रायः यह एक प्रेस की सहायता से काम करता है। ठप्पे से साधारण पेपर-क्लिप से लेकर उन्नत प्रौद्योगिकी में काम आने वाली जटिल चीजें तक बनायी जातीं हैं।

## इन्हें भी देखें
*मोल्डिंग

श्रेणी: निर्माण के औजार
मोल्डिंग

right|thumb|300px|इस्पात की मोल्डिंग से निर्मित आटोमोबाइल पार्ट
**संचन** या मोल्डिंग (Molding या moulding) निर्माण की एक प्रक्रिया है जिसमें द्रव अथवा कोई अन्य नरम कच्चे पदार्थ को इच्छित आकार दिया जाता है। आकार देने वाला साँचा मोल्ड या मैट्रिक्स कहलाता है।

## इन्हें भी देखें
*ठप्पा (डाई)

श्रेणी: निर्माण
अंडरट्रायल (2007 फ़िल्म)

**अंडरट्रायल** २००७ में बनी हिन्दी भाषा की फिल्म है।
## संक्षेप
## चरित्र
## मुख्य कलाकार
* राजपाल यादव
* मोनिका कास्टेलीनो
* कादर ख़ान
* प्रेम चोपड़ा
* राजेश पुरी
* मुकेश तिवारी
* प्रतिमा काज़मी
* मुकेश भट्ट

## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## सन्दर्भ

## बाहरी कड़ियाँ
* 

श्रेणी:2007 में बनी हिन्दी फ़िल्म
कैथरीन प्रथम (रूस की साम्राज्ञी)

right|thumb|300px|कैथरीन प्रथम
**कैथरीन प्रथम** (रूसी: Екатерина I Алексеевна; Yekaterina I Alekseyevna, जन्मजात पोलिश: Marta Helena Skowrońska, Latvian: Marta Elena Skavronska, बाद में: Marfa Samuilovna Skavronskaya) (१६८४-१७२७ ई.) रूस की जारीना (साम्राज्ञी) थी जिसने रूस पर १७२५ से लेकर अपनी मृत्युपर्यन्त शासन किया। वह रूस के पीतर प्रथम की द्वितीय पत्नी थी।

## परिचय
वह लिथूनिया निवासी किसान की बेटी थी। इसका नाम मार्था था। बचपन में ही पिता की मृत्यु हो जाने पर वह एक पादरी के यहां नौकरानी हो गई और एक स्वीडन निवासी से विवाह कर लिया। स्वीडन-रूस युद्ध के समय वह युद्धबंदी बनाई गई और रूसी राजकुमार मेंशिकाफ के हाथ बेच दी गई। मेंशिकाफ के घर रूस के जार पीतर, जो महान कहे जाते हैं, आते जाते थे। वे मार्था पर आसक्त हो गए और अपनी पत्नी यूडोक्सिया को तलाक दे कर उससे विवाह कर लिया और उसका नया नामकरण 'कैथरीन अलेक्जेयेव्ना' किया गया। कैथरीन पीतर की अनिवार्य सहयोगिनी बन गई और युद्धों में भी उसके साथ रही। जब कभी जार और उसके मंत्रियों में मतभेद होता तो वह मध्यस्थ होती थी। 

१७२२ ई० में वह पीतर की उत्तराधिकारिणी बनाई गई और १७२४ में वह जारीना (साम्राज्ञी) घोषित की गई और पीतर की मृत्यु के बाद उसने शासन की बागडोर अपने हाथ में ली। पूर्णतया निपढ़ होने पर भी वह असाधारण बुद्धिमति, गंभीर और मृदु स्वभाव की थी और उसने योग्यतापूर्वक शासन किया। १६ मई १७२७ को उसकी मृत्यु हुई।

श्रेणी:रूस का इतिहास
कैथरीन (इग्लैंड की महारानी)

**कैथरीन** (27 अक्टूबर 1401 – 3 जनवरी 1437) सन् १४२० से १४२२ तक इंग्लैण्ड की रानी थी। वह फ्रांस के चार्ल्स षष्ट की पुत्री तथा इंग्लैण्ड के हेनरी पंचम की पत्नी थी। उसकी बड़ी बहन इसाबेला १३९६ से १३९९ तक इंग्लैण्ड की महारानी थी।
center|thumb|500px|हेनरी पंचम और कैथरीन के विवाह का दृष्य

## परिचय
हेनरी पंचम जब प्रिंस ऑव वेल्स के रूप में युवराज थे, उन दिनों हेनरी चतुर्थ ने उनका विवाह इसकी दो बड़ी बहनों से करना चाहा पर जब वह संभव न हो सका तब १४१३ ई. में इससे विवाह की चर्चा चली। इसी बीच हेनरी पंचम स्वयं राजा हो गए। तब उन्होंने विवाह प्रस्ताव के साथ साथ दहेज के रूप में भारी रकम तथा नारमंडी और फ्रांस के कतिपय प्रदेशों के लौटाए जाने की माँग की जिसे फ्रांस नरेश ने स्वीकार नहीं किया। फलत: दोनों देशों के बीच युद्ध छिड़ गया। २ जून १४२० को संधि होने पर हेनरी के साथ कैथरीन का विवाह संपन्न हुआ और उसने एक पुत्र को जन्म दिया जो हेनरी षष्ठ के नाम से शासक हुआ। अगस्त, १४२२ ई. में हेनरी पंचम की मृत्यु के बाद पार्लमेंट के विरोध के बावजूद उसने ओवेन ट्यूडर से विवाह कर लिया। १४३६ ई. में जब ट्यूडर बंदी कर लिया गया तो कैथरीन बर्मांडसे में मठ में चली गई। वहीं ३ जनवरी,१४३७ ई. को उसकी मृत्यु हुई। ट्यूडर से कैथरीन को तीन बच्चे हुए जिनमें ज्येष्ठ एडमंड, रिचमंड के अर्ल हुए और वे हेनरी सप्तक के पिता थे।

श्रेणी:इंग्लैण्ड का इतिहास
सिकन्दर का भारत पर आक्रमण

सिकन्दर ने ३२६ ईसापूर्व भारत पर आक्रमण किया था। परसिया पर अधिकार कर लेने के बाद सिकन्दर ने भारत के उत्तरी-पश्चिमी भाग (जो अब पाकिस्तान है) पर आक्रमण कर दिया।
सिकंदर का युद्ध पोरस से हुआ था। जिसे जेलम विस्तता कहते हैं
सिकंदर के पिता का नाम फिलिप द्वितीया है
सेनापति का नाम सेल्युकस निकेतस था
सिकंदर भारत से 325 को वापस गया

## बाहरी कड़ियाँ
*Marshal zhukov on Alexanders failed India invasion

श्रेणी:भारत का इतिहास
मैजी

**मैजी** (जापानी : 明治天皇 Meiji-tennō?, ३ नवम्बर १८५२ – ३० जुलाई १९१२) जापान के १२२वें सम्राट थे। उन्हें 'मैजी महान' के नाम से जाना जाता है। वे ३० जनवरी १८६७ से अपनी मृत्यु तक (३० जुलाई १९१२) तक सम्राट रहे। उनके काल में जापान ने तीव्र गति से विकास किया तथा एक विश्वशक्ति के रूप में उभरा जो जापान के औद्योगिक क्रान्ति के रूप में सामने आया।

१८५२ में सम्राट मैजी के जन्म के समय, जापान एक सामंती पूर्व-औद्योगिक देश था, जिस पर पृथकतावादी तोकुगावा शोगुनराज और उसके अधीन दाईम्यो का प्रभुत्व था, जो देश के २७० विकेन्द्रित क्षेत्रों पर शासन करते थे।

## प्रारंभिक जीवन
राजकुमार मुत्सुहितो का जन्म ३ नवंबर १८५२ को हुआ था, उनके पिता सम्राट कोमेइ थे और उनकी माँ सम्राट की उपपत्नी नाकायामा योशिको थीं। राजकुमार का जन्म उनके नाना और एक कार्यकारी प्रमुख वकील नाकायामा तादायासु के घर में हुआ था। उनकी राजसी उपाधि साची-नो-मिया थी।

जुलाई १८५३ में जब कमोडोर मैथ्यू पेरी और उनकी अमेरिकी नौसेना स्क्वाड्रन (जिसे जापानियों ने "ब्लैक शिप" नाम दिया था) एदो (जिसे १८६८ से टोक्यो के नाम से जाना जाता है) के बंदरगाह पर पहुंचे। पेरी ने जापान को अंतर्राष्ट्रीय व्यापार के लिए खोलने का प्रयास किया इससे जापान में एक बड़ा परिवर्तन हुआ और दो शताब्दियों से अधिक समय से चली आ रही राष्ट्रीय एकांतवास की समाप्ति हुई। राजकुमार ने 7 वर्ष की आयु में अपनी शिक्षा प्रारंभ की। अगस्त १८६० में साचिनोमिया को सिंहासन का उत्तराधिकारी घोषित किया गया तथा उनके पिता की पत्नी ने उन्हें औपचारिक रूप से गोद ले लिया।

१८६० के दशक में शोगुनराज को कई खतरों का सामना करना पड़ रहा था। बड़ी संख्या में युवा सामुराई, जिन्हें 'शिशी' के नाम से जाना जाता था, जो शोगुनराज विरोधी राजनीतिक कार्यकर्ता थे, वे सभी विदेशियों की मृत्यु या निष्कासन चाहते थे। हालाँकि बाद में शिशी ने देश के आधुनिकीकरण की वकालत करना शुरू कर दिया।

श्रेणी:जापान का इतिहास
बोफर्ट मापक्रम

right|thumb|250px|फोर्स १२ पर समुद्र की दशा
**बोफर्ट मापक्रम** (Beaufort scale) पवनवेग और समुद्र तथा स्थल की दशाओं के बीच सम्बन्ध बताने वाला एक आनुभविक (इम्पिरिकल) तालिका है। इसका पूरा नाम 'बोफर्ट पवनवेग मापक्रम' (Beaufort wind force scale) है। यह मापक्रम 1805 में फ्रांसिस बोफर्ट (Francis Beaufort) द्वारा सुझाया गया था। वे जो आयरिश रॉयल नेवी में अफसर थे।

## आधुनिक स्केल

## सन्दर्भ

श्रेणी:मौसम विज्ञान
पर्ल हार्बर पर आक्रमण

right|thumb|300px|पर्ल बन्दरगाह पर आक्रमण का जापानी वायुयानों से लिया गया चित्र
जापानी नौसेना द्वारा ८ दिसम्बर १९४१ (जापानी तिथि के अनुसार) को संयुक्त राज्य अमेरिका के नौसैनिक बेस पर्ल हार्बर पर अचानक आक्रमण किया गया। इस आक्रमण के परिणामस्वरूप यूएसए भी द्वितीय विश्वयुद्ध में कूद पड़ा। जापान ने इसी के साथ यूएस द्वारा अधिकृत फिलीपींस, ब्रिटेन द्वारा अधिकार किए गये मलाया, सिंगापुर तथा हांग कांग पर भी आक्रमण किया। 

वास्तव में यह आक्रमण एक सुरक्षात्मक कार्य था ताकि अमेरिकी प्रशान्त टुकड़ी जापान के भावी योजनाओं में दखल न दे पाए। जापान दक्षिण पूर्वी एशिया में यूके, नीदरलैण्ड्स तथा यूएस के अधिकृत क्षेत्रों पर सैनिक कार्यवाही करने की योजना बना रहा था। 

पर्ल हार्बर या 'पर्ल बंदरगाह' हवाई द्वीप में हॉनलूलू से दस किमी उत्तर-पश्चिम, संयुक्त राज्य, अमरीका का प्रसिद्ध बंदरगाह एवं नौसैनिक अड्डा है। इस बंदरगाह के २० वर्ग किलोमीटर के नाव्य जल में सैकड़ों जहाजों के रुकने का स्थान है। हवाई द्वीप के शासकों द्वारा यहाँ १८८७ ई. में संयुक्त राज्य, अमरीका को कोयला एवं जहाज मरम्मत केंद्र स्थापित करने के लिए स्वीकृति दी गई थी। १९०० ई. में यह नोसैनिक अड्डा बना। तब से बंदरगाह के जहाज मार्गों, लदान एवं मरम्मत के घाटों का सुधार एवं विस्तार होता गया है।

इस बंदरगाह के मध्य फोर्ड द्वीप है, जहाँ नौसैनिक एवं वायुअड्डा है। पर्ल बंदरगाह संसार के सुंदरतम एवं विशालतम सुरक्षित नौसैनिक अड्डों में से एक है। नौसेना द्वारा संचालित यहाँ समीप में ही जहाज मरम्मत स्थान, अस्पताल एवं प्रशिक्षण विद्यालय हैं।

७ दिसम्बर १९४१ को, जब वाशिंगटन में जापानी प्रतिनिधि के साथ द्वितीय विश्वयुद्ध की समझौता वार्ता चल रही थी, उस समय जापानी युद्धक विमानों ने पर्ल बंदरगाह पर यकायक हमला किया। इस हमले से संयुक्त राज्य अमरीका का संपूर्ण बेड़ा, फोर्ड द्वीप स्थित नौसैनिक वायुकेंद्र एवं बंदरगाह बुरी तरह नष्ट हो गया था तथा ढाई हजार सैनिक मारे गए थे। एक हजार से अधिक घायल हुए एवं लगभग एक हजार लापता हो गए। फिर भी एक साल के अंदर ही बहुत से भागों एवं जलपोतों का पुनर्निर्माण कर लिया गया और यह बंदरगाह संयुक्त राज्य अमरीका के प्रशांत महासगरीय बेड़े का प्रधान कार्यालय हो गया।

## बाहरी कड़ियाँ
*जापान की एक चूक से दुनिया में लगे लाशों के ढेर

श्रेणी:द्वितीय विश्वयुद्ध
अहमद शहज़ाद

**अहमद शहज़ाद** (; जन्म 23 नवम्बर 1991) एक पाकिस्तानी क्रिकेट खिलाड़ी हैं। वो दायें हाथ के सलामी बल्लेबाज और अंशिकालिक लेग-ब्रेक गेंदबाज़ हैं।

## व्यक्तिगत जीवन
अहमद शहजाद का जन्म पाकिस्तान के पंजाब प्रान्त में, लाहौर के एक पश्तो परिवार में 23 नवम्बर 1991 को हुआ। वो पश्तो भाषी हैं।

## कैरियर

## टेस्ट करियर

## एकदिवसीय सदियों
* स्तंभ में* 'रन*' * इंगित करता है* 'नॉट आउट*' जा रहा है
* स्तंभ शीर्षक* 'मैच*' खिलाड़ी के कैरियर की* 'मैच संख्या*' को संदर्भित करता है

## खेल शैली
अहमद शहजाद एक सही हाथ के सलामी बल्लेबाज है। वह शॉट खेलना पसंद.

## सन्दर्भ

## बाहरी कड़ियाँ
*अहमद शहज़ाद तिलकरत्ने दिलशान
*ट्विटर पर अहमद शहजाद

श्रेणी:पाकिस्तानी क्रिकेट खिलाड़ी
श्रेणी:जीवित लोग
श्रेणी:1991 में जन्मे लोग
योजना तथा वास्तुकला विद्यालय, भोपाल

**योजना तथा वास्तुकला विद्यालय, भोपाल** (School of Planning and Architecture, Bhopal) मध्य प्रदेश के भोपाल नगर में स्थित एक प्रमुख उच्च शिक्षा संस्थान है जो नगरीय योजना, आर्किटेक्चर एवं डिजाइन के क्षेत्र में शिक्षण एवं अनुसंधान करता है। सन २००८ में मानव संसाधन विकास मंत्रालय द्वारा स्थापित दो योजना एवं वास्तुकला विद्यालयों में से यह एक है। यह भारत सरकार द्वारा घोषित ‘राष्ट्रीय महत्व के संस्थानों’ में से एक है। यह पूर्णतः स्वायत्त तथा केन्द्र सरकार द्वारा पूर्नतः वित्तपोषित संस्थान है। 

## योजना तथा वास्तुकला विद्यालय, भोपाल का उद्देश्य
# संस्थान को योजना तथा वास्तुकला क्षेत्र में स्नातक, स्नातकोत्तर, डॉक्टरेट एवं पोस्ट डॉक्टरेट स्तर के उत्कृष्ठ शिक्षा केन्द्र के रूप में विकसीत करना।
# अनुसंधान एवं परामर्ष को महत्व देते हुए राष्ट्रीय स्तर के अनुसंधान एवं विकास केंद्र के रूप में स्वयं को स्थापित करना।
# राष्ट्रीय स्तर के डाटा बेस सेंटर के रूप में अवस्थापन एवं आवास विकास योजनाओं को बनाने एवं लागू करने के संबंध में सरकार को सहयोग देना।
# संस्थान को एक नोडल केन्द्र के रूप में स्थापित करना जो कि सम्बन्धित क्षेत्र में दूसरे वास्तुकला एवं स्थानिक योजना संस्थानों की निगरानी कर सके।
# उत्कृष्ठ संकाय संवर्ग की स्थापना करना जो योजना एवं वास्तुकला क्षेत्र में शिक्षण, अनुसंधान एवं परामर्श कार्य के प्रति पूर्ण रूप से समर्पित होगें।
# मानव अवस्थापन के भौतिक विकास के लिए सरकार को अनुसंधित सूचना प्रदान करने के लिए एक सामाजिक उत्तरदायित्वता के संस्थान के रूप में विकसित होना।

## सन्दर्भ

## बाहरी कड़ियाँ
*'''योजना तथा वास्तुकला विद्यालय, भोपाल''' का जालघर

श्रेणी:भोपाल
श्रेणी:शिक्षण संस्थान
श्रेणी:वास्तुकला
वेल्डन विद्युत प्रदाय

right|thumb|250px|धातुओं की आर्क वेल्डिंग करने के लिए रेक्टिफायर आधारित वेल्डन विद्युत प्रदाय

**वेल्डन विद्युत प्रदाय** या 'वेल्डिंग पॉवर स्प्लाई' वह युक्ति है जो वेल्डिंग करने के लिए विद्युत धारा प्रदान करती है।

वेल्डन के लिए प्रायः उच्च धारा (80 अम्पीयर से अधिक) आवश्यक होती है। स्पॉट वेल्डिंग में 12,000 एम्पीयर तक धारा आवश्यक हो सकती है। कहीं-कहीं कम धारा से भी वेल्डिंग की जाती है। जैसे, दो रेजर ब्लेडों को परस्पर वेल्ड करने के लिए ५ अम्पीयर वाली टंगस्टन आर्क वेल्डिंग।

वेल्डन शक्ति प्रदाय बहुत सरल हो सकती है (जैसे, कार बैटरी द्वारा वेल्डन) या बहुत जटिल हो सकती है (जैसे, IGBT का प्रयोग करके उच्च आवृत्ति पर स्विच करके बनी पॉवर सप्लाय)। 

## वर्गीकरण
वेल्डिंग पॉवर सप्लाई का वर्गीकरण इस आधार पर करते हैं कि वे नियत-धारा प्रदान करतीं हैं या नियत वोल्टता।
### नियत-धारा वाली वेल्डन विद्युत प्रदाय
इस तरह की पॉवर सप्लाई की आउटपुट धारा नियत होती है, भले ही इलेक्ट्रोडों के बीच की दूरी कम या अधिक रखी जाय। अर्थात् इलेक्ट्रोडों के बीच की दूरी कम या अधिक करने पर पावर सप्लाई स्वयं आउटपुट वोल्तता को इस प्रकार बदल देती है कि आउटपुट धारा नियत बनी रहे (कम-अधिक न होने पाये।)। 

शिल्डेड मेटल आर्क वेल्डिंग तथा गैस टंगस्टन आर्क वेल्डिंग में नियत धारा वाली विद्युत प्रदाय काम आती है।

### नियत-वोल्टता वाली वेल्डन विद्युत प्रदाय
गैस मेटल आर्क वेल्डिंग तथा फ्ल्क्स-कोर आर्क वेल्डिंग में प्रायः नियत-वोल्टता वाली विद्युत प्रदाय प्रयुक्त होती है। यहाँ नियत-वोल्टता वाली वेल्डन विद्युत प्रदाय की आवश्यकता इसलिए पड़ती है क्योंकि वेल्डर हाथों सें इतनी तेजी से आर्क की लम्बाई को नियंत्रित नहीं कर पाता। किन्तु यदि नियत-वोल्टता वाली वेल्डिंग पावर सप्लाई का उपयोग शिल्डेड मेटल आर्क वेल्डिंग के लिए करें तो हाथ हिलने से आर्क की लम्बाई में थोड़ा परिवर्तन होने पर भी वेल्डिंग करेंट में बहुत अधिक परिवर्तन कर देता है जिससे वेल्डिंग की गुणवत्ता खराब होती है। अतः वहाँ नियत-धारा वेल्डिंग पॉवर सप्लाई ही प्रयोग की जानी चाहिए।

## वेल्डन विद्युत प्रदाय के विभिन्न डिजाइन
(१) **[[ट्राँसफार्मर|ट्रांसफॉर्मर]] पर आधारित** - प्रायः यह ट्रांसफॉर्मर उच्च लीकेज वाला है। यह ट्रांसफॉर्मर प्रायः सेकेण्डरी साइड में ५५ एम्पीयर से ५९० एम्पीयर तक के होते हैं। इनकी सेकेण्डरी का ओपेन-सर्कित वोल्टेज १७ वोल्ट से ४५ वोल्त तक होता है। कुछ मशीनों में सेकेण्डरी साइड में रेक्टिफायर लगा होता है जो प्रत्यावर्ती धारा के बजाय डायरेक्ट करेंट देती है जिससे बेहतर वेल्डिंग होती है।

(२) जनरेटर और अल्टरनेटर

(३) इन्वर्टर - इनमें पहले एसी को दीसी बना लिया जाता है। फिर दीसी को उच्च आवृत्ति (लगभग १० कोलोहर्ट्ज) पर स्विच करके एसी बनायी जाती है। उच्च आवृत्ति पर स्विच करने के कारण इसमें छोटे आकार का ट्रांसफॉर्मर लगता है। इसके अलावा इसमें ओवरलोद रोकने की अच्छी व्यवस्था होती है।

(४) अन्य - 

श्रेणी:विद्युत प्रदाय
श्रेणी:वेल्डन
उदयभानु ध्वज

right|thumb|300px|जापान का उदयभानु ध्वज
**उदयभानु ध्वज** या 'उगते सूरज वाला ध्वज' (जापानी : 旭日旗 Kyokujitsu-ki?) जापान कका सैन्य ध्वज है। यह ध्वज सौभाग्य का प्रतीक है। इसका इतिहास एदो काल तक जाता है। मेजो पुनर्स्थापन की नीति के तहत 27 जनवरी 1870 को इसे राष्ट्रीय ध्वज स्वीकर किया गया। आज भी जापान के रक्षा सेना इसका परिवर्तित रूप में प्रयोग करती है। इसके अलावा यह डिजाइन अनेकों वाणिज्यिक एवं विज्ञापनों में भी प्रयुक्त हुआ है। 

श्रेणी:जापान
जापानी सैन्यवाद

300px|thumb|right|जापानी सैनिक साम्राट की राजाज्ञा (इम्पीरियल रेस्क्रिप्ट) का वाचन करते हुए
**जापानी सैन्यवाद** (जापानी : 日本軍國主義 व 日本軍国主義 निहोन गुनकोकु शुगी) से आशय जापानी साम्राज्य का यह सोच कि राष्ट्र के राजनैतिक और सामाजिक जीवन में सैन्यवाद हाबी रहना चाहिए। सैन्यवाद का मतलब इस सोच से है कि सेना की शक्ति ही राष्ट्र की शक्ति है।

## इतिहास
मैजी पुनर्स्थापन से ही जापानी समाज पर सेना का बहुत अधिक प्रभाव था। 

श्रेणी:जापान
युआन मेइ

right|thumb|300px|युआन मेइ
**युआन मेइ** (१७१६ ई०-१७९७ ई० ; चीनी : 袁枚 pinyin: Yuán Méi) चीन के कवि, साहित्यिक, आलोचक एवं निबंधकार थे। 

## परिचय
युआन मेइ चिएन तांग (आधुनिक हांग चाओ) के निवासी थे। १७३९ ई॰ में ये यिंग शिह की उपाधि के लिये हान लिन एकेडेमी में भर्ती किए गए। मंचू भाषा की परीक्षा में असफल होने के कारण इन्हें एकेडेमी से मुक्त कर दिया गया। इसके पश्चात् ये १७४२ ई० से १७४८ तक किआंग सु प्रांत के विभिन्न चार जिलों में मजिस्ट्रेट रहे।

सन् १७४९ में उन्होंने सरकारी नौकरी से निवृत्ति प्राप्त की और नानकिंग के निकट अपने नवीन प्राप्त किए बगीचे सुइ युआन में प्रतिष्ठा के साथ रह अपना ध्यान साहित्य एवं गहन अध्ययन पर केंद्रित किया। लेखक के रूप में उनका जीवन अत्यंत सफल था। जनता उनकी रचनाओं का समादर करती थी। उनकी रचनाएँ केवल चीन में ही प्रख्यात नहीं रहीं, उन्होंने कुछ कोरियाई विद्वानों का भी ध्यान आकृष्ट किया। अपने जीवन के अंतिम भाग में उन्होंने विस्तृत रूप से चीन के दक्षिण एवं दक्षिण पूर्व के प्रांतों में यात्राएँ कीं।

युआन नई साहित्यिक आलोचना के संस्थापक एवं नेता थे। काव्य में उस सदाचारवाद एवं नियम निष्ठावाद का विरोध करते हुए, जिसकी उस युग में सत्ता स्थापित थी, युआन ने काव्य में प्रकृतिवाद एवं अध्यात्मवाद (सिंग लिंग) की वकालत की। नैतिक उद्देश्य एवं लेखक के स्वरूप की अवहेलना करते हुए काव्य में भावनाओं की सीधी अभिव्यक्ति ही उनके अध्यात्मवाद का तात्पर्य था। अतएव महान काव्य मौलिक रूप से कवि की अपनी भावना, प्रतिभा, एवं व्यक्तित्व पर आधारित होता है। यदि कोई किसी क्षण प्रसन्नता एवं प्रेरणा की तीव्रता अनुभव करता है तो उसे उसकी अभिव्यक्ति सीधे तौर से करनी चाहिए, चाहे नैतिक दृष्टि में अनुभूति ही सर्जनात्मक साहित्य के लिये प्रधान तत्व है। विधा सापेक्षतत्व एवं नैतिकता अप्रमुख तत्व है, क्योंकि ये भावनाओं की सीधी अभिव्यक्ति के लिये बाधक हैं।

दूसरे विषयों के प्रति भी उनकी द्दष्टि उदारतापूर्ण थी। उन्होंने चीन के अभिजात ज्ञान, परंपरा एवं इतिहास की सत्ता के प्रति आलोचनात्मक विचारों का प्रदर्शन किया। उन्होंने इस विचार का समर्थन किया कि स्त्रियों को शिक्षा की सुविधा देनी चाहिए और उन्हें साहित्यिक कार्यक्रमों में भाग लेना चाहिए। अपने ऊपर की गई रूढ़िवादी विद्वानों की कटु आलोचनाओं एवं तीव्र धमकियों की अवहेलना करते हुए उन्होंने अनेक नारियों को अपनी शिष्याओं के रूप में स्वीकार किया, उन्हें कविता लिखने के लिये प्रोत्साहित किया और उनकी रचनाएँ प्रकाशित कीं। उनमें से कुछ प्रसिद्ध कवयित्रियाँ हुई।

उनके सबसे अधिक पूर्ण संग्रह में करीब करीब १५० स्तवन हैं जिनमें कविताएँ, निबंध एवं स्वतंत्र रचनाएँ सम्मिलित हैं। पाकशास्त्र पर उनके मनोरंजक व्याख्यान चीन में विस्तृत रूप से पढ़े जाते हैं और पश्चिम की अनेक भाषाओं में इनके अनुवाद भी हो चुके हैं।

## सन्दर्भ ग्रन्थ
* सियाओ त्सांग शां फांग शिह् वेन चि या, कलेक्टेड पोएमस् एंड राइटिंग्स ऑव दि लिटिल त्सांग हिल लाइब्रेरी, सु पु पियाओ एडीशन, (शंघाई १९३६); 
* युआन मेई, इटींथा सेन्चुरी चाइनीज पोएट वाई अपन वैली, (लंदन, १९५६)।

श्रेणी:चीनी कवि
क्योनागा

right|thumb|300px|क्योनागा कृत 'बाथहाउस'
**टोरी क्योनागा** (जापानी : 鳥居 清長; १७५२-१८१५ ई.) जापान का रंगमंचीय कलाकार।

उरागा में जन्म; टोकियो में कियोमित्सू द्वारा चित्रशिक्षण। गुरु के मरने के बाद उनकी संपत्ति का स्वामी बना और रंगमंच चित्रण की महान परंपरा को उसने महत्तर बनाया। रंगमंच के चित्रणों में वह अद्वितीय था। उसके चित्रों में रंगों की अनंतता है, उद्यपि उसे गुलाबी काई हरे पीले, भूरे और नीले रंग प्रिय हैं। उसके चित्रों में मानवों के अतिरिक्त पक्षियों, पुष्पों तथा अन्य प्राकृतिक प्रसंगों का निरूपण हुआ है साथ ही बर्तन भाँडे, मसहरियाँ समेटे हुए पर्दे आदि घरेलू वस्तुएँ भी रूपायित हैं। उसके चित्रों में प्रधान परिमित आवासों को सुंदरियों का चित्रालय और सायोनारा (विदा) हैं। कुछ चित्र उसने राजकन्याओं अथवा दरबार की महिलाओं के भी बनाए थे।

श्रेणी:चित्रकार
तोरीई क्योनोबू

thumb|250px|तोरीई क्योनोबू की एक पेंटिंग
**तोरीई क्योनोबू** (जापानी : 鳥居 清信; १६६४-१७२९ ई.) जापान का रंगमंचीय चित्रकार। 

उसका जन्म टोकियो में हुआ। इसने रंगमंचीय चित्रकारों की एक शालीन परंपरा का प्रारंभ किया। इसका गुरु भी रंगमंचीय साइनबोर्डों का चित्रकार था। क्योनोबू ने आरंभ में ग्रंथ चित्रण का काम किया किंतु शीघ्र ही (१९६५ तक) वह अभिनेताचित्रों के निर्माण निष्णात माना जाने लगा। उस काल में अभिनेताओं के चित्र बनाने की रीति चल पड़ी थी जिसे क्योनोबू ने अपनी प्रवीणता द्वारा संपन्न किया। मर्द अभिनेता ही नारी पात्रों के अभिनय भी करते थे। क्योनोबू दोनों के विविध प्रकारों की आश्चर्यजनक सफलता से अभिव्यक्ति करता था। उनके वस्त्रों पर वह चेरी की कलियों, विभिन्न कुसुमों, विजनों, पक्षियों आदि का अद्भुत रूपायन करता था। उसके चित्रफलक का अधिकांश भाग प्रधान आलेख्य, अभिनेता, अभिनेत्री की आकृति से ही भरा होता, बस प्रतीकत: एक वृक्ष अथवा उसकी टहनी उस आकृति के साथ खचित होती। रंगमंचीय चित्रों के अतिरिक्त शृंगप्रधान चित्रों के अलबम भी इस चित्रकार ने तत्कालीन परंपरा में प्रस्तुत किए।

## सन्दर्भ
श्रेणी:चित्रकार
श्रेणी:जापान
क्रकाउ

**क्रकाउ** (, **Krakow**) पोलैंड का ए॰ प्रांत है जो उत्तर में कील्से प्रांत, पूर्व में जेजाँड प्रांत, पश्चिम में स्लास्क प्रांत तथा दक्षिण में चेकोस्लोवाकिया देश से घिरा है। क्राकोव पोलैंड में लगभग 800,000 निवासियों के साथ दूसरा सबसे बड़ा शहर है। 1596 में पोलिश राजा वारसॉ में स्थानांतरित होने तक यह पोलैंड की राजधानी शहर भी था।

क्रकॉउ प्रांत के मुख्य नगर का नाम भी क्रकॉउ ही है। वह विस्चुला नदी के बाएँ किनारे पर बसा है और सामरिक दृष्टि से उसका महत्व है। कहा जाता है कि ७०० ई. में यहाँ पोलिश राजकुमार क्राक ने ए॰ दुर्ग स्थापित किया था। १०वीं शती में वह बोहोमिया में सम्मिलित कर लिया गया था। १२४१ ई. में तातारियों के आक्रमण के फलस्वरूप नगर ए॰ दम नष्ट हो गया था। बाद में जर्मन प्रवासियों ने इसे फिर से बसाया। और समृद्ध किया। १३०५ ई. में पोलैंड नरेश लैडिस्लाउस लोकीटेक ने इसे अपनी राजधानी बनाया। १७९९ में इसपर आस्ट्रिया का प्रभुत्व स्थापित हुआ। प्रथम महायुद्ध की समाप्ति पर यह पोलिश गणतंत्र में सम्मिलित किया गया। यहाँ के मुख्य उद्योग मशीन, कृषि-यन्त्र, रसायन, साबुन, तंबाकू हैं। किंतु यह नगर मुख्यत: व्यापारिक केन्द्र है। यहाँ निकटवर्ती प्रदेशों से माल आता और जाता है।

इस प्रांत पर १९३९ ई. में जर्मनों ने अधिकार कर लिया था। १९४५ ई. में उन्होंने उसे पोलैंड को लौटाया। इस प्रांत का क्षेत्रफल ६,१४६ वर्गमील है। इसमें विस्चुला और उसकी डूनाजेक और विस्लोका बहती हैं। इसका उत्तरी भाग उपजाऊ मैदान है किंतु मध्य भाग पठारीय है। इसके बोचनिया और वीलिज्का के नमक के खान प्राचीनकाल से प्रख्यात रहे हैं। इस प्रांत का अधिकांश भाग पोलैंड के प्रथम विभाजन के समय आस्ट्रिया के अधिकार में था और १९१८ ई. तक पश्चिमी गैलीशिया कहलाता था। द्वितीय महायुद्ध के समय जर्मन सेना युद्ध आरम्भ के प्रथम सप्ताह में ही इस प्रांत में घुस आई थी।

क्राको पोलैंड में मुख्य सांस्कृतिक केंद्र है। यह चर्चों, महलों और घरों जैसे संरक्षित मध्ययुगीन वास्तुकला के कारण, देश का दूसरा सबसे अधिक दौरा किया जाने वाला शहर है। क्राको में मुख्य बाजार स्क्वायर पूरे यूरोप में सबसे बड़ा मध्यकालीन वर्ग है। Wawel Castle (वावेल कैसल), जो एक पहाड़ी पर पुराने शहर के ऊपर हावी है, पोलिश राजाओं की पूर्व सीट है। क्राको में सबसे महत्वपूर्ण दर्शनीय स्थलों में ग्रैंड थिएटर (सलोवेकी थिएटर), काज़िमियरज़ का यहूदी जिला, वावेल पहाड़ी के नीचे ड्रैगन की गुफा, सेंट मैरी चर्च और क्लॉथ हॉल (Sukiennice) शामिल हैं।

क्राकोव शहर स्पीलबर्ग की युद्ध फिल्म "शिंडलर्स लिस्ट" के लिए मुख्य सेटिंग था।

श्रेणी:पोलैण्ड के प्रान्त
श्रेणी:पोलैंड का भूगोल
छत्तीसगढ़ स्वामी विवेकानन्द तकनीकी विश्वविद्यालय

thumbnail|right|280px|सीएसवीटीयू का नेवईभाठा स्थित नवीन भवन

**छत्तीसगढ़ स्वामी विवेकानन्द तकनीकी विश्वविद्यालय** भारत के छत्तीसगढ़ राज्य के दुर्ग जिले के भिलाई शहर में स्थित तकनीकी विश्वविद्यालय है। इसे संक्षिप्त रूप से सीएसवीटीयू के नाम से भी जाना जाता है। इसकी स्थापना तत्कालीन प्रधानमंत्री डॉ मनमोहन सिंह के हाथों ३० जुलाई २००५ को हुई थी। छत्तीसगढ़ स्वामी विवेकानन्द तकनीकी विश्वविद्यालय से संबद्ध राज्य में ४५ इंजीनियरिंग महाविद्यालय, एक आर्किटेक्चर महाविद्यालय, ३८ पॉलीटेक्निक और ११ फार्मेसी महाविद्यालय शामिल हैं। 

## सीएसवीटीयू कार्य परिषद
छत्तीसगढ़ विधानसभा ने २५ जुलाई २०१४ को सीएसवीटीयू अधिनियम २००४ में संशोधन करते हुए कार्य परिषद में सदस्यों की संख्या ३२ से घटाकर सीधे ११ कर दी। इसमें सात पद पदेन हैं, जिनमें वित्त, तकनीकी शिक्षा, तकनीकी शिक्षा संचालनालय के अधिकारी शामिल हैं। बाकी बचे ४ पदों में से एक पद विधानसभा के नामित सदस्य और एक संबद्ध कॉलेज के प्राध्यापक के लिए सुरक्षित रखा गया है। 

## डॉ वर्मा कुलपति नियुक्त
कुलाधिपति बलराम दास टंडन ने चयन समिति की अनुशंसा पर कुलपति पद पर २६ अगस्त २०१५ को राष्ट्रीय प्रौद्योगिकी संस्थान, रायपुर में प्रोफेसर डॉ मुकेश कुमार वर्मा की सीएसवीटीयू का कुलपति नियुक्त किया। डॉ वर्मा ने ३ सितंबर को दुर्ग संभागायुक्त अशोक अग्रवाल से कुलपति का पदभार ग्रहण किया।

## सन्दर्भ
छत्तीसगढ स्वामी विवेकानंद तकनीकी विश्वविद्यालय अधिनियम, २००४ - हिन्दी

छत्तीसगढ स्वामी विवेकानंद तकनीकी विश्वविद्यालय अधिनियम, २००४ - अंग्रेजी

छत्तीसगढ स्वामी विवेकानंद तकनीकी विश्वविद्यालय अधिनियम, २०१४ - हिन्दी

## बाहरी कड़ियाँ
सीएसवीटीयू का आधिकारिक जालस्थल

श्रेणी:छत्तीसगढ़ में विश्वविद्यालय और कॉलेज
श्रेणी:भारत के विश्वविद्यालय
श्रेणी:विशेषज्ञता विश्वविद्यालय
श्रेणी:तकनीकी विश्वविद्यालय
एड. और लोरेन वॉरेन

**एडवर्ड "एड"वॉरेन** (७ सितंबर १९२६ - २३ अगस्त २००६) और **लोरेन रीता वॉरेन**, (३१ जनवरी १९२७) दो प्रसिद्ध भूत-प्रेत जैस विषयों के खोज करने वाले अमरीकी लोग हैं।

पत्नी और पति दोनों ने प्रेतों से संबंधित मामलों की जांच के लिए 1952 में मुनरो, कनेक्टिकट में न्यू इंग्लैंड सोसायटी की स्थापना की। एमिटीविल हॉरर’ और कॉन्जुरिंग’ जैसी प्रसिद्ध हॉरर फिल्में उनके कार्य से प्रेरित थीं।
सबसे प्रसिद्ध एक पैरानोर्मल इन्वेस्टिगेटर, लोरेन वॉरेन का 92 वर्ष की आयु में निधन हो गया। उन्होंने अपने दिवंगत पति एड.वॉरेन के साथ पूरे जीवन भर प्रेतवाधित घरों और अपसामान्य गतिविधियों की जांच की।
परिताड़न

किसी सतह के कम्पनों को देखना/सुनना और उससे उसकी संरचना का ज्ञान करना **परिताड़न** (Percussion) कहलाता है। यह चिकित्सकीय जाँचों में प्रयुक्त होती है तथा वक्ष एवं पेट के दशा की जानकारी देता है।

श्रेणी:चिकित्सा परीक्षा
पैनामिंट श्रेणी

**पैनामिंट श्रेणी** (Panamint Range) संयुक्त राज्य अमरीका के दक्षिणी कैलिफॉनिया राज्य के मध्य-पूर्वी भाग में डेथ 'वैली' के पश्चिमी सिरे पर इनया काउंटी के पूर्वी एवं दक्षिणी भाग में १४० मील लंबी एक पर्वतमाला है। इस पर्वतमाला की ऊँचाई ६,००० से ११,००० फुट तक है तथा यह मरुस्थली भाग में फैली हुई है। इस पर्वतमाला की सर्वोच्च चोटी टेलिस्कोप चोटी है जिसकी सागर तल से ऊचाई ११,०४५ फुट है। इसके पश्चिमी सिरे पर पैनामिंट की अनुपजाऊ घाटी है। यह संयुक्त राज्य के सबसे गर्म एवं सूखे भागों में से एक है।

## सन्दर्भ
श्रेणी:पर्वत
ज्हाँ विक्तर पौंस्ले

right|thumb|300px|ज्हाँ विक्तर पौंस्ले
**ज्हाँ विक्तर पौंस्ले** (Jean Victor Poncelect, १७८८ ई.-१८६७ ई.) फ्रांसीसी गणितज्ञ एवं इंजीनियर थे। गणितज्ञ के रूप में उनका सबसे उल्लेखनीय कार्य प्रक्षेपीय ज्यामिति पर था।

इनका जन्म १ जुलाई १७८८ ई. को मैस (Metz) में हुआ था। नेपोलियन के रूसी आक्रमण के समय ये बंदी बना लिए गए थे। बंदीगृह में इन्होंने 'त्रेते दे प्रोप्रियेते प्रोजेक्तिव दे फिग्यूर' (Traite des proprieeis projectives des figures) पुस्तक की रचना की, जो १८१४ ई. में इनके फ्रांस लौटने के आठ वर्ष पश्चात् प्रकाशित हुई। इसमें इन्होंने उन आकृतियों के गुणों का वर्णन किया है, जो केंद्रीय प्रत्यालेख के पश्चात् अपरिवर्तित रहती हैं। इसके अतिरिक्त पौंस्ले ने ज्यामितीय सात्तत्य के सिद्धांत का सूत्र रूप में वर्णन किया और फलस्वरूप उन बिंदुओं एवं रेखाओं पर विचार किया, जो अनंत पर लुप्त अथवा काल्पनिक हो जाती हैं। ये आदर्श बिंदु एवं रेखाएँ ज्यामिति को विश्लेषण की अपूर्व देन हैं। इन्होंने कोणीय व्युत्क्रम की विधि का भी अविष्कार किया और इनसे 'द्वैत अवस्था के सिद्धांत' (principle of duality) का निगमन किया। २२ दिसम्बर १८६७ ई. को पेरिस में इनका देहांत हो गया।

## सन्दर्भ
श्रेणी:गणितज्ञ
कैकूबाद

**कैकूबाद** तुर्क वंश का दिल्ली का सुलतान था। वह गयासुद्दीन बलबन का पौत्र था जो उसकी मृत्यु के पश्चात् 1286 ई. में 18 वर्ष की अवस्था में दिल्ली का सुलतान बना। विलासी होने के कारण वह शीघ्र ही दरबार के षड्यंत्रों का शिकार हुआ। 1290 ई. में जलालुद्दीन खिलजी ने उसकी हत्याकर गद्दी पर अधिकार कर लिया।

श्रेणी:दिल्ली के सुल्तान
वसु

हिन्दू धर्म में आठ **वसु** हैं जो इन्द्र या विष्णु के रक्षक देव हैं। 'वसु' शब्द का अर्थ 'वसने वाला' या 'वासी' है।

## परिचय
**वसु**गण प्राय: 'अष्टवसु' कहलाते हैं क्योंकि इनकी संख्या आठ है। यद्यपि इनके नामों में भेद पाया जाता है, तथापि आठों का जन्म दक्षकन्या और धर्म की पत्नी वसु में हुआ था। यह 'अष्टवसु' एक देवकुल था। स्कंद, विष्णु तथा हरिवंश पुराणों में इनके नाम धर, ध्रुव, सोम, अप्, अनल, अनिल, प्रत्यूष तथा प्रभास हैं। भागवत में इनके नाम क्रमश: द्रोण, प्राण, ध्रुव, अर्क, अग्नि, दोष, वसु और विभावसु हैं। महाभारत में अप् के स्थान में अह: और शिवपुराण में अयज नाम दिया है। अष्टवसुओं के नायक अग्नि हैं। ऋग्वेद के अनुसार ये पृथ्वीवासी देवता है। तैत्तिरीय संहिता और ब्राह्मण ग्रंथों में इनकी संख्या क्रमश: ३३३ और १२ है। पद्मपुराण के अनुसार वसुगण दक्ष के यज्ञ में उपस्थित थे और हिरण्याक्ष के विरुद्ध युद्ध में इंद्र की ओर से लड़े थे।

जालंधर दैत्य के अनुचर शुंभ को वसुओं ने ही मारा था। भागवत में कालकेयों से इनके युद्ध का वर्णन है। स्कंदपुराण के अनुसार महिषासुरमर्दिनी दुर्गा के हाथों की उँगलियों की सृष्टि अष्टवसुओं के ही तेज से हुई थी।

पितृशाप के कारण एक बार वसु लोगों को गर्भवास भुगतना पड़ा। फलस्वरूप उन्होंने नर्मदातीर जाकर १२ वर्षों तक घोर तपस्या की। पश्चात् भगवान शंकर ने इन्हें वरदान दिया। तदनंतर वसुओं ने वही शिवलिंग स्थापित करके स्वर्गगमन किया।

वसु नाम के अनेक वैदिक एवं पौराणिक व्यक्तियों का उल्लेख आया है। उत्तानपाद, नृग, सुमति, वसुदेव, कृष्ण, ईलिन्, भूतज्योति, हिरण्यरेतस्, पुरूरवस्, वत्सर, कुश आदि राजाओं के पुत्रों के नाम भी यही थे। इनके अतिरिक्त सावर्णि मनु, स्वायंभुव मनु, इंद्र, वसिष्ठ ऋषि, मुर दैत्य, भृगवारुणि ऋषि के पुत्र भी वसु नामधारी थे।

## इन्हें भी देखें
*वसुदेव

श्रेणी:हिन्दू देवी देवता
वर्साय

**वर्साय** (Versailles) उत्तरी फ्रांस में पैरिस के पश्चिम तथा दक्षिण-पश्चिम में १८ किमी की दूरी पर सेनएट-वाज़ डिपार्टमेंट की राजधानी तथा प्रधान शहर है। इस महल में 1800 कमरे है । यह रेलमार्ग द्वारा पैरिस से जुड़ा हुआ है। समुद्र सतह से ४६० फुट की ऊँचाई पर चौदहवें लुई द्वारा बनवाया गया प्रसिद्ध महल अब भी अपने अस्तित्व को कायम रखे हुए है। यह युनेस्को की हेरिटेज सूची में है। २००८ की जनगणना के अनुसार यहाँ की जनसंख्या लगभ ९०,००० है।
right|thumb|300px|वर्साई का महल
यहाँ की जलवायु स्वास्थ्यवर्धक है। वर्तमान महल का अधिकांश निर्माण कार्य माँसार ने संपन्न करवाया था। इस समय यह अजायबघर के रूप में सुरक्षित है। द्वितीय महायुद्ध के समय महल लगभग २,००० व्यक्तियों के लिए सैनिक चिकित्सालय भी रहा था। नगर में बिशप का निवासस्थान है। यहाँ एक न्यायालय तथा प्रथम श्रेणी की पंचायत और वाणिज्य केंद्र भी है। यहाँ बैंक ऑव फ्रांस की एक शाखा, वाणिज्य चैंबर, तकनीकी शालाएँ, सैनिक इंजीनीयरिंग तथा आर्टिलरी की शाखाएँ हैं। प्रधान उद्योग धंधों में जूते बनाने का उद्योग विशेष उल्लेखनीय है।

## इन्हें भी देखें
*वर्साय की सन्धि

श्रेणी:फ्रांस के नगर
कैम्ब्रियाई कल्प

**कैम्ब्रियाई कल्प** (Permian Period) पृथ्वी के भूवैज्ञानिक इतिहास में एक कल्प था, जो आज से 54.10 करोड़ वर्ष पहले आरम्भ हुआ और 48.54 करोड़ वर्ष पहले अंत हुआ। यह दृश्यजीवी इओन (Phanerozoic) का और पुराजीवी महाकल्प (Paleozoic) का प्रथम कल्प था। इस के बाद ओर्डोविशी कल्प (Ordovician) आया। कैम्ब्रियाई कल्प से पहले प्राग्जीवी इओन (Proterozoic) के अंतिम महाकल्प, नूतनप्राग्जीवी महाकल्प (Neoproterozoic), का अंतिम कल्प, इडिऐकरन कल्प (Ediacaran) चल रहा था। कैम्ब्रियाई कल्प पृथ्वी के इतिहास में जीवों के सब से बड़े विस्तार का समय था, और इस घटना को कैम्ब्रियाई विस्तार (Cambrian explosion) के नाम से जाना जाता है।

## इन्हें भी देखें
* कल्प (भूवैज्ञानिक)
* पुराजीवी महाकल्प

## सन्दर्भ

श्रेणी:पुराजीवी महाकल्प
श्रेणी:भूवैज्ञानिक कल्प
*
वज्रेश्वरी मंदिर

right|thumb|300px|वज्रेश्वरी मंदिर
**वज्रेश्वरी मंदिर** भारत देश के महाराष्ट्र राज्य में स्थित है। यह मुम्बई से ७५ किमी दूर स्थित 'वज्रेश्वरी' नामक स्थान में निर्मित एक हिन्दू मन्दिर है। यह वज्रेश्वरी देवी को समर्पित है।

श्रेणी:महाराष्ट्र में हिन्दू मंदिर
अपवर्तन

({1माध्यम में वायू 2माध्यम में कांच}=माना है ये हमने )
right|thumb|300px|अपवर्तन के कारण छड़ी टेढ़ी दिखती है, जबकि वह बिल्कुल सीधी है।
right|thumb|300px|एक माध्यम से दूसरे माध्यम में जाने पर प्रकाश की गति की दिशा का बदलना
एक माध्यम से दूसरे माध्यम में पहुँचने वाली तरंग की गति की दिशा में परिवर्तन हो जाता है, जिसे **अपवर्तन** (Refraction) कहते हैं। प्रकाश जब एक माध्यम से दूसरे माध्यम में तिरछा होकर जाता है तो तो दूसरे माध्यम से इसके संचरण की दिशा परिवर्तित हो जाती है। यह अपवर्तन कहलाता है।

## इन्हें भी देखें
*अपवर्तनांक
*परावर्तन (भौतिकी)
*अपवर्तन से सम्बन्धित '''स्नेल का नियम''' 

श्रेणी:भौतिक प्रकाशिकी
*
हेमचन्द जोशी

**हेमचंद जोशी** (२१ जून सन् १८९४ ई. -) हिंदी के प्रमुख भाषाशास्त्री तथा इतिहासज्ञ थे।

इनका जन्म नैनीताल में २१ जून सन् १८९४ ई. को हुआ। शिक्षा दीक्षा अल्मोड़ा, प्रयाग तथा वाराणसी में हुई। काशी हिंदू विश्वविद्यालय से इतिहास में एम. ए. किया। बर्लिन विश्वविद्यालय में भी आपने उच्च अध्ययन किया और पैरिस विश्वविद्यालय से ऋग्वेदकाल में आर्थिक राजनीतिक स्थिति पर शोधप्रबंध प्रस्तुत कर डी. लिट्. की उपाधि ली। फ्रांस तथा जर्मनी में आप अनेक वर्ष रहे तथा वहाँ भाषा एवं साहित्य का गहन अध्ययन किया।

भारत के स्वाधीनता आंदोलन में भी आपने प्रारंभ में भाग लिया था। गांधीजी की अपेक्षा तिलक का आपपर अधिक प्रभाव था। आप प्राय: सभी प्रमुख भारतीय भाषाएँ जानते थे। ग्रीक, लैटिन, इतालवी आदि भाषाओं के भी आप अच्छे ज्ञाता थे। सन् १९२२ में आपकी 'स्वाधीनता के सिद्धांत' नामक पुस्तक प्रकाशित हुई। सन् ४० में 'भारत का इतिहास' और ४४ में 'विक्रमादित्य' नामक पुस्तकें प्रकाशित हुईं। रिचर्ड पिशेल के 'प्राकृत भाषा के व्याकरण' का अनुवाद आपकी उल्लेख्य कृति है। आपने संस्मरण, यात्रा विवरण तथा प्रमुख पत्र पत्रिकाओं में सैकड़ों महत्वपूर्ण निबंध लिखे हैं। मासिक विश्वमित्र, विश्ववाणी तथा धर्मयुग का संपादन कर आपने हिंदी पत्रकारिता को नवीन दिशा प्रदान की। हिंदी भाषा तथा साहित्य के क्षेत्र में आपकी सेवाएँ चिरस्मरणीय रहेंगी।

श्रेणी:भाषाविद
श्रेणी:हिन्दी साहित्यकार
सहायता फोन सेवा

** सहायता फोन सेवा** या **हेल्प लाइन** किसी प्रशासनिक या व्यापारिक संस्था या कंपनी द्वारा आम लोगों की सहायता के लिए उपलब्ध कराए गए फोन नंबर होते हैं। यह सेवा स्थानिय से लेकर अंतर्राष्ट्रीय संस्थाओं या बड़ी कंपनियों द्वारा प्रायः निःशुल्क उपलब्ध कराई जाती है।
## अंतर्राष्ट्रीय
## भारतीय
भारत में अनेक सरकारी औ्र गैर सरकारी सहायता फोन सेवाएं सक्रीय हैं। 
* चाइल्डलाइन इंडिया - १०९८
* दिल्ली भ्रष्टाचार निरोधक सेवा - १०३१
सभी प्रकार का हेल्पलाइन यहाँ देखे घरेलू हिंसा | पुलिस | साइबर क्राइम | महिला हेल्पलाइन | एम्बुलेंस | उपभोक्ता शिकायत
हेल्पलाइन एक ऐसी सेवा होती है जहाँ नागरिक फोन, वेबसाइट, या ऐप के माध्यम से अपनी समस्याएँ, शिकायतें या सवाल साझा कर सकते हैं। इसका उद्देश्य लोगों को जल्दी और सही मदद उपलब्ध कराना होता है।

हेल्पलाइन के मुख्य उद्देश्य:
जनता की शिकायतों को सुनना और उनका समाधान करना

सरकारी सेवाओं या योजनाओं की जानकारी देना

इमरजेंसी या जरूरी स्थिति में त्वरित सहायता पहुँचाना

सीएम हेल्पलाइन  (जैसे संकल्प पोर्टल) का मतलब:
सीएम हेल्पलाइन राज्य सरकार की ओर से शुरू की गई एक सुविधा है, जिसके तहत कोई भी नागरिक अपनी समस्या या शिकायत सीधे सरकार तक पहुँचा सकता है। यह एक पारदर्शी और ऑनलाइन तरीका है जिससे सरकार जनता की बात सुन सके और समाधान दे सके।

चाहो तो मैं इसे और आसान तरीके से बच्चों के समझने लायक भी समझा सकता हूँ, या एक इन्फोग्राफिक-style लुक में भी बना सकता हूँ। बताओ कैसे पसंद है?

## सन्दर्भ

श्रेणी:सहायता सेवा
चाइल्डलाइन इंडिया

** चाइल्डलाइन इंडिया** ** १०९८** भारत के गैर सरकारी संगठन चाइल्डलाइन इंडिया फाउंडेशन द्वारा संचालित दूरभाष सहायता सेवा है। बच्चों के हितों की रक्षा के लिए सातों दिन चौबीसों घंटे चलने वाली यह भारत की पहली निःशुल्क दूरभाष सेवा है। यह अनाथ और निराश्रित तथा स्कूल न जा सकने वाले गरीब बच्चों की सहायता करती है। यह उनकी शिक्षा का भी प्रबंध करती है। यह संस्था अपने कार्यों के लिए लोगों से पैसे जमा करती है। इसे वर्ष में औसतन दो लाख फोन किए जाते हैं। अधिकांश फोन बाल श्रम से छुटकारा दिलाने के लिए किया जाता है।

श्रेणी:भारत के गैरसरकारी संगठन
1098 24×7
TOLL FREE
एलवीडीटी

right|thumb|200px|LVDT का कटा-हुआ दृष्य : प्राइमरी क्वायल (A) में वोल्टेज लगाया जाता है जिससे सेकेण्डरी में वोल्टता उत्पन्न होती है। इस उत्पन्न वोल्तता का मान आर्मेचर की स्थिति पर निर्भर करता है।
**एलवीडीटी** (LVDT) या लिनियर वैरिएबल दिफरेंशियल ट्रांसफार्मर एक युक्ति है जो रैखिक विस्थापन मापने के काम आती है। यह अन्योन्य प्रेरण के सिद्धान्त पर काम करती है। इसी तरह की एक अन्य युक्ति कोणीय विस्थापन के मापन में प्रयुक्त होती है जिसे रोटरी वैरिबल डिफरेशियल ट्रांसफॉर्मर (RVDT) कहते हैं।

## परिचय
LVDT रैखिक विस्थापन के मापन में बहुत उपयोगी हैं। इनमें कुछ घिसने-पिटने वाले अवयव नहीं है, ये बहुत दिन तक चलते हैं, घर्षणहीन होते हैं। एसी से चलने वाले LVDT में कोई इलेक्ट्रानिक्स नहीं होती अतः वे तुषारजनिक (क्रायोजेनिक) ताप पर भी काम करने के लिए बनाये जा सकते हैं और 650°C तक उच्च ताप के लिए भी बनाये जा सकते हैं। 

LVDT विविध कार्यों के लिए प्रयोग किये जाते रहे हैं जैसे- पावर तर्बाइन, हाइडौलिक्स, स्वचालन, वायुयान, कृत्रिम उपग्रह, परमाणु रिएक्तर आदि।

LVDT स्थिति (पोजिशन) या रैखिक विस्थापन को यांत्रिक से विद्युत संकेत में बदल देता है। 

center|550px|thumb|Vout का मान आर्मेचर की स्थिति पर निर्भर करता है। जब आर्मेचर बीचोबीच होगा तो आउटपुत शून्य होगा।

श्रेणी:मापन
श्रेणी:संसूचक
जापान की आत्मरक्षा सेना

right|thumb|250px|जापान की आत्मरक्षा सेना का ध्वज
**जापान की आत्मरक्षा सेना** (जापानी : 自衛隊 Jieitai ; अंग्रेजी : Japan Self-Defense Forces या JSDF) जापान की एकीकृत सेना का नाम है। इसका गठन द्वितीय विश्वयुद्ध में जापान के आत्मसमर्पण के बाद किया गया था। द्वितीय विश्वयुद्ध के पश्चात अधिकांशतः यह सेना जापान के द्वीपों तक ही सीमित रही है और विदेशों में इसे कहीं लगाये जाने की अनुमति नहीं है। किन्तु हाल के दिनों में ये अन्तरराष्ट्रीय शान्तिस्थापना की कार्यवाइयों में भाग लिये हैं। 

हाल के तनाव (विशेषकर उत्तर कोरिया के साथ) ने फिर से जापानी सेना की स्थिति पर बहस शुरू की है। सन् २०१० में घोषित नई सैनिक दिशानिर्देशों के अनुसार अब आत्मरक्षा सेना सोवियतसंघ के बजाय चीन पर केंद्रित होगी। 

## इन्हें भी देखें
*जापानी साम्राज्य
*जापानी साम्राज्यवाद
*जापान का संविधान

## बाहरी कड़ियाँ
*'जापानी नौसेना' के बदलते अंदाज़ (देश-दुनिया)

श्रेणी:जापान
श्रेणी:जापान का इतिहास
श्रेणी:जापान की साम्राज्ञी
जापानी लेखन पद्धति

आधुनिक **जापानी लेखन पद्धति** तीन लिपियों का मिश्रण है-
* **[[कांजी]]** : चीनी वर्णमाला से लिया गया,
* **[[काना]]** : निम्नलिखित दो सिलैबरीज का प्रयोग करता है-
: ***हीरागाना** : इसका प्रयोग कांजी के साथ देशज शब्दों तथा व्याकरणीय तत्त्वों को लिखने के लिए किया जाता है।  
: ***काताकाना** : इसका उपयोग विदेशी शब्दों, विदेशी नामों, वैज्ञानिक शब्दावली, को लिखने के लिए किया जाता है। 
जापानी लेखन प्रणाली वर्तमान में उपयोग में आने वाली सबसे जटिल प्रणालियों में से एक मानी जाती है।  

## सन्दर्भ

श्रेणी:जापान
श्रेणी:शब्द सीमाओं के बिना लेखन प्रणालियाँ
कांजी लिपि

**कांजी** (जापानी : 漢字; जापानी उच्चारण : [kandʑi]) चीनी वर्णमाला (हांजी) से लिए गये वर्णों का समुच्चय है। कांजी वर्ण आधुनिक जापानी लेखन में हिरागाना, काताकाना, हिन्दू-अरबी अंकों तथा कभी-कभी लैटिन वर्णों के साथ प्रयुक्त होते हैं। जापानी शब्द 'कांजी' का शाब्दिक अर्थ 'हान् वर्णमाला' है। 

## बाहरी कड़ियाँ
*भूमिका: जापानी वर्णमाला (NHK विश्व)

श्रेणी:जापान
काना (लिपि)

**काना** जापान की सिलैबिक लिपियाँ है जो कांजी से भिन्न है। कांजी लिपि लोगोग्राफिक (logographic) है। 

काना लिपियाँ तीन हैं - 
* हिरागाना (ひらがな), 
* काताकाना (カタカナ) और
* मान्योगाना (万葉仮名) (कांजी का सिलैबिक प्रयोग) 

## बाहरी कड़ियाँ
*भूमिका: जापानी वर्णमाला (NHK विश्व)

श्रेणी:जापान
मुखजली

right|thumb|300px|कीटभक्षी पौधा '''मुखजली'''
**मुखजली** (वैज्ञानिक नाम: *Drosera burmannii* ; अंग्रेजी: sundew) एक कीटभक्षी पौधा है। यह लगभग २ सेमी व्यास का पौधा है। यह सबसे तेजी से कीट पकड़ने वाले पौधों में से एक है। इसकी पत्तियाँ किसी कीट को कुछ ही सेकेण्ड में मुड़कर लपेट लेतीं हैं जबकि इसी जाति के दूसरे पौधों में यही क्रिया मिनटों से लेकर घण्टों तक में होती है। प्रकृति में यह पौधा वार्षिक है किन्तु यदि ठण्ड के महीनों में इसे घर के अन्दर उगाया जाय तो कई वर्षों तक रह सकता है। यह पादप बड़ी मात्रा में बीज पैदा करता है। आयुर्वेद में यह पादप रक्तिमाकर (rubefacient) के रूप में सुज्ञात है, अर्थात् इसके प्रयोग द्वारा त्वचा में लालिमा लायी जाती है।

## बाहरी कड़ियाँ
*छत्तीसगढ़ में हो गई है कीटभक्षी पौधों की भरमार... (NDTV)

श्रेणी:पादप
वीर अर्जुन

**वीर अर्जुन** हिन्दी का एक दैनिक समाचारपत्र है। इसका प्रकाशन १९५४ में दिल्ली से हुआ। के. नरेन्द्र इस पत्र के सम्पादक थे। अपने सम्पादकीय-लेख के कारण यह पत्र विशेष प्रसिद्ध रहा। वीर अर्जुन का अपना विशेष पाठक वर्ग था। कभी महाशय कृष्ण की लौह लेखनी उसमें आग उगलती थी। के. नरेन्द्र के सम्पादकीय के कारण ही उसकी लोकप्रियता रही है। आजकल प्रभात सस्करण  और सांध्य 'वीर अर्जुन' प्रकाशित हो रहा है।
भारत के पूर्व प्रधानमंत्री श्री अटल बिहारी वाजपेयी 'वीर अर्जुन' के संपादक हुआ करते थे। जब वे संपादक थे, उनके संपादकीय की बुद्धिजीवियों और 
राजनेताओं में खूब चर्चा होती थी। उन दिनों जब लोगों के हाथों में 'वीर अर्जुन' आता था, तब वे सबसे पहले संपादकीय पढ़ा करते थे। ऐसा था उनकी लेखनी का जादू। 

## संदर्भ

श्रेणी:दैनिक समाचार पत्र
विश्वमित्र (पत्र)

**विश्वमित्र** हिन्दी का एक समाचार पत्र है। 

`विश्वमित्र का प्रकाशन बाबू मूलचन्द अग्रवाल ने १९१६ ई। में कलकत्ता से प्रारम्भ किया। प्रथम अंक पर पत्र का नाम था `विश्वामित्र' बाद में मित्रों के कहने पर उसे `विश्वमित्र' कर दिया गया। हिन्दी पत्रकारिता में विश्वमित्र ने अपना महत्त्वपूर्ण स्थान बनाया। नये लोगों के लिए वह पत्रकार-कला का प्रवेश द्वार भी बना। १९४१ में `विश्वमित्र' बम्बई (मई) और दिल्ली (अक्टूबर) से भी निकलने लगा। बाद में कानपुर और पटना से भी `दैनिक विश्वमित्र' प्रकाशित हुआ। `विश्वमित्र' हिन्दी का पहला दैनिक पत्र था जो एक साथ पांच महानगरों से प्रकशित होता था। इस पत्र का सौभाग्य रहा कि इसे सर्वश्री माता सेवक पाठक, श्रीकांत ठाकुर, डॉ हेमचन्द जोशी, इलाचन्द जोशी, ठाकुर रामाशीष सिंह, बाबू राम मिश्र जैसे वर्चस्वी सहयोगियों का सहयोग मिला। वर्तमान में कलकत्ता, बम्बई (१९७१) और कानपुर (१९४८) से विश्वमित्र का प्रकाशन हो रहा है। मुख्य संस्करण कलकत्ता का है। इसके सम्पादक श्री कृष्ण चन्द अग्रवाल हैं। `विश्वमित्र' मारवाड़ी क्षेत्रों में विशेष लोकप्रिय है। `विश्वमित्र' के प्रबन्ध सम्पादक सुन्दरलाल त्रिपाठी हैं।

## बाहरी कड़ियाँ
प्रदीप (पत्र)

**प्रदीप** हिन्दी का एक समाचार पत्र है।

१५ अगस्त १९४७ को पटना से बिहार जर्नल्स लिमिटेड ने अपने अंग्रेजी दैनिक `सर्चलाइट' के साथ हिन्दी दैनिक `प्रदीप' का शुभारम्भ किया। प्रारम्भ के कुछ मास तक 'भारत', प्रयाग के शंकर दयाल श्रीवास्तव इसके सम्पादक रहे। बाद में अक्टूबर, १९४८ तक श्रीकांत ठाकुर ने इस पत्र का सम्पादन किया। उनके `आर्यावर्त्त' में चले जाने पर `भारत' के पं॰ राधेश्याम शर्मा ने जीवन पर्यन्त (२० वर्ष तक) 'प्रदीप' का सम्पादन बड़ी सेवाभाव और लगन से किया। आजकल इसके सम्पादक हैं- रामसिंह। 'प्रदीप' बिड़ला समूह का पत्र है। राष्ट्रीयता ही इस पत्र का मुख स्वर है।
आर्यावर्त (पत्र)

**आर्यावर्त्त** हिन्दी का एक समाचार पत्र है।

दरभंगा नरेश कामेश्वर सिंह ने इण्डयन नेशनल प्रेस पटना से १९४१ में आर्यावर्त्त का प्रकाशन प्रारम्भ किया। इसके प्रथम सम्पादक पं दिनेश दत्त झा थे।उनके बाद ब्रजनन्दन आजाद तथा श्रीकांत ठाकुर विद्यालंकार इसके सम्पादक रहे। २० वर्ष के सम्पादन के बाद विद्यालंकार ने हिन्दी के इस श्रेष्ठ पत्र की बागडोर १ जून १९६८ में जयकांत मिश्र को सौंपी। अपने उच्च स्तर के कारण इसका अब राज्यव्यापी प्रसार हो रहा है। वर्तमान में हीरानन्द झा शास्त्री `आर्यावर्त्त' के सम्पादक हैं। यह पत्र राष्ट्रवादी नीति का पोषक हैं।(सौरभ आनंद)

## सन्दर्भ

श्रेणी:हिन्दी भाषा के समाचार पत्र
नवभारत (पत्र)

**नवभारत** हिन्दी का एक समाचार पत्र है।

रामगोपाल माहेश्वरी ने नागपुर से `नवभारत' दैनिक पत्र का प्रकाशन १९३४   में किया। इसके पाँच संस्करण प्रकाशित हो रहे हैं- नागपुर (१९३०), जबलपुर (१९५०), भोपाल (१९५६), रायपुर (१९५९) तथा इन्दौर (१९६०)। रामगोपाल माहेश्वरी इसके प्रधान सम्पादक रहे हैं। छत्तीसगढ़ और ओडिशा के प्रधान संपादक समीर माहेश्वरी हैं, जबकि राज्य संपादक राजेश जोशी हैं। राजेश जोशी पत्रकारिता के क्षेत्र में करीब ढाई दशक से सक्रिय हैं और छत्तीसगढ़ में जाना-माना नाम हैं।

## बाहरी कड़ियाँ
*नवभारत
*'''नवभारत''' इ-पेपर
*'''नवभारत''' जालघर
प्रतापसिंह छत्रपति

**प्रताप छत्रपति** (१७९३- १८४७) शाहू द्वितीय के पुत्र थे।

प्रतापसिंह पिता के मृत्यु के बाद सतारा के सिंहासन पर बैठा (१८०८)। वह सच्चरित्र, उदार, बुद्धिमान्, विद्याप्रेमी तथा धार्मिक वृत्ति का व्यक्ति था। सतारा की सत्ता तो पहिले ही शून्यप्राय हो चुकी थी। पेशवा बाजीराव द्वितीय ने प्रतापसिंह को बसौटा के एकाकी किले में रख, उसे और भी अपंग बना दिया था। आंग्ल-मराठा युद्ध में अष्टा में बाजीराव की पराजय के बाद वह अँगरेजों के अधिकार में आ गया। अँगरेजों ने उसे छोटा सा राज्य दे पुन: सतारा में सिंहासनासीन किया (१० अप्रैल १८१८)। प्राय: तीन साल वह ग्रांट (ग्रांट डफ, प्रसिद्ध इतिहासकार) के अभिभावकत्व में रहा। १८२२ में उसे पूर्ण शासनाधिकार सौंपे गए। १८३९ में, राज्यद्रोह के अभियोग पर पदच्युत कर, उसे बनारस निष्कासित कर दिया गया, जहाँ १८४७ में दयनीय परिस्थिति में उसकी मृत्यु हो गई।

## सन्दर्भ ग्रन्थ
* जी. एस. सरदेसाई : न्यू हिस्ट्री ऑव दि मराठाज़।

श्रेणी:भारत का इतिहास
जेम्स ग्रांट डफ

**जेम्स ग्रांट डफ** (James Cunninghame Grant Duff ; 1789–1858) ब्रिटिश सैनिक तथा इतिहासकार था। वह भारत में सक्रिय था और महाराष्ट्र के सातारा में पाॅलीटिकल एजेन्ट था। उसने मराठा इतिहास लिखा। जेम्स ग्रांट को अंग्रेजी शिक्षा का जनक कहा जाता है क्योंकि इसने विचार दिया था कि भारत में अंग्रेजी शिक्षा का जाल बिछा दिया जाए तो अंग्रेजी शिक्षा ग्रहण करने वाले लोग सोता मिल जाएंगे।

## सन्दर्भ

## इन्हें भी देखें
* जेम्स टॉड - यह भी ईस्ट इण्डिया कम्पनी का कर्मचारी (सेनाधिकारी) था जिसे बाद में राजस्थान का इतिहास लिखने के लिए लगा दिया गया।

श्रेणी:इतिहासकार
पुरुषोत्तम

## अर्थ
पुरुषों में उत्तम

## संस्कृत ग्रंथकार
* उत्सव प्रतान के रचयिता। 

* अलंकार शास्त्र के निर्माता कविचंद्र। 

* आविर्भाव, तिरोभाव, प्रहस्तवाद, वादार्थ आदि के लेखक। 

* प्रस्थान रत्नाकर के प्रणेता। 

* गायत्री कारिकाभाष्य के रचयिता। 

* पंडितकरभिंदिपाल के प्रणेता। 

* शंख-चक्रधारणवाद के लेखक। 

*सुभाषित मुक्तावली के रचयिता। 

* पीतांबर के पुत्र जिन्होंने अवतारवादावली, द्रव्यशुद्धि और दीपिका, सिद्धांतरहस्य-विवरण, नवरत्न टिप्पणी आदि की रचना की। 

* द्रव्यगुण नामक वैद्यक ग्रंथ के प्रणयनकर्त्ता तथा माधव के पुत्र। 

* एक सुप्रसिद्ध वेदांतविज्ञ पंडित। 

* अध्यात्मकारिकावली के निर्माता। 

* मुक्तचिंतामणि के संकलनकर्ता; गजपति पुरुषोत्तम देव भी इन्हीं का नाम था।
पुरुषोत्तमदेव

**पुरुषोत्तमदेव** उड़ीसा के एक राजा थे जो वंशपरंपरा के अनुसार जगन्नाथ जी के मंदिर में झाड़ू लगाया करते थे। कांची नरेश ने जब इनसे अपने कन्या का विवाह करना अस्वीकार कर दिया तो राजा ने इस अपमान से रुष्ट होकर कांची पर चढ़ाई कर दी और कांचीपति को पराजित कर बलपूर्वक उनकी कन्या से विवाह कर लिया।

श्रेणी:ओड़िशा
पुरुषोत्तमदेव (वैयाकरण)

**पुरुषोत्तमदेव** बहुत बड़े वैयाकरण थे। इनको 'देव' नाम से भी पुकारा गया है। ये बंगाल के निवासी और बौद्ध धर्मावलंबी थे। बौद्धों और वैदिकों की अनबन पुरानी है। इन वातावरण के प्रभाव में पुरुषोत्तमदेव ने अष्टाध्यायी के सूत्रों में से वैदिक सूत्रों को अलग करके शेष सूत्रों पर भाष्य लिखा। इस भाष्य का नाम 'भाषावृत्ति' है।

इस ग्रंथ का बहुत बड़ा महत्त्व है। देव के समय में उपलब्ध होने वाले प्रामाणिक ग्रंथों का उल्लेख भाषावृत्ति में पाया जाता है। वे ग्रंथ अब लुप्त हो गए हैं। भाषावृत्ति का प्रमाण उत्तरवर्ती वैयाकरणों ने स्वीकार किया है। बंगाल के निवासी सृष्टिधर थे। उन्होंने भाषावृत्ति की (भाषावृत्यर्थवृत्ति) टीका की है। इसमें २३ वैयाकरण उद्धृत हैं। भाषावृत्ति के निर्माण का कारण भी लिखा है। तदनुसार राजा लक्ष्मण सेन जी की प्रेरणा से बंगाल के निवासी श्री पुरुषोत्तमदेव ने भाषावृत्ति का निर्माण किया था। अतएव राजा लक्ष्मण सेन का बौद्ध होना और पुरुषोत्तमदेव का उनके आश्रित होना प्रतीत होता है। पुरुषोत्तमदेव ने जैनधर्म को भी सादर स्मरण किया है।

राजा लक्ष्मण सेन सं. ११७४ के लगभग विद्यमान थे। इस काल सामग्री से पुरुषोत्तमदेव को १२वीं तथा १३वीं शताब्दी के मध्य होना चाहिए। बंग विहार के वैयाकरणों ने देव को बड़े संमान के साथ उद्धृत किया है। अन्यान्य वैयाकरणों तथा कोशटीकाकारों ने भी देव की प्रामाणिकता को स्वीकार किया है। शरणदेव अपने समय के बहुत बड़े ख्यातनामा वैयाकरण थे। उन्होंने सं. १२२९ में अपनी 'दुर्घटवृत्ति' में पुरुषोत्तमदेव के ग्रंथों का बार बार हवाला दिया है। अमरटीकासर्वस्वकार (सर्वानंद, सं. १२१५) ने भी देव के ग्रंथों का प्रमाण बड़े विश्वास के साथ उपस्थित किया है। इससे देव की बहुत बड़ी लोकप्रियता का पता लगता है।

देव के नाम पर प्राप्त रचनाएँ ये हैं :
: भाषावृत्ति, महाभाष्यलघुवृत्ति, करककारिका, दुर्घटवृत्ति, परिभाषावृत्ति (ललितावृत्ति), ज्ञापकसमुच्चय, उणदिवृत्ति, त्रिकांडशेष, अमरकोश परिशिष्ट, हारावली कोश, वर्णदेशना, गणवृत्ति, द्विरूपकोश, अक्षरकोश, दशवालकारिका, विष्णुभक्ति कल्पलता।

## सन्दर्भ
श्रेणी:वैयाकरण
श्रेणी:संस्कृत
पुरोडाश

**पुरोडाश** हवि का एक प्रकार जिसमें जौ की रोटी विशेष विधि से बनाई जाती थी। हेमचंद्र ने तो इसे सोमरस कहा है, परंतु भट्टि कहते हैं - 
: आभिक्षीयं दधि क्षीरं पुरोडाश्यं तथौषधम्। 
: हविर्हैयंगवीनं च नाप्युपघ्नन्ति राक्षसा:।

## सन्दर्भ
श्रेणी:प्राचीन भारत
करेल चपेक

right|thumb|300px|करेल चपेक
**करेल चपेक** (Capek karel) (१८९०-१९३८) चेक लेखक एवं पत्रकार थे। उनका चेक साहित्य में गौरवपूर्ण स्थान है। 
उनकी सभी प्रमुख कृतियों के असंख्य विदेशी भाषाओं में अनुवाद किए गए थे। चपेक की लोकप्रियता इस बात का प्रमाण है कि उनकी लेखकीय प्रतिभा उद्भुत, अनोखी तथा अत्यंत गंभीर है। 

चपेक का मानवतापूर्ण दृष्टिकोण सभी रचनाओं में स्पष्टता से विद्यमान है। वे नाटक, उपन्यास, कहानियाँ, निबंध आदि लिखते थे। चपेक ने बहुत भ्रमण किया। उनके 'इंग्लैंड से पत्र', 'हॉलैंड से पत्र', आदि संग्रह अति प्रिय हैं। 'माँ' नामक नाटक अनेक भाषाओं में अनूदित हो चुका है। भारतीय भाषाओं में बँगला और मराठी में भी यह नाटक अनुवाद के रूप में मिलता है। 'माँ' नाटक में लेखक नाज़ी सत्ता के विरुद्ध लड़ाई करने को प्रोत्साहन देता है। उनकी बालोपयोगी पुस्तकें उनके भाई योसेफ चपेक के चित्रों से सुसज्जित हैं। अन्य महत्वपूर्ण कृतियाँ : 'इसे कैसे करता हूँ' (निबंध), 'क्रकतित' (उपन्यास), 'र.उ.र.' (नाटक), 'एक जेल की कहानियाँ', 'दूसरी जेल की कहानियाँ', 'माली का वर्ष' (निबंध), 'कीटाणू जीवन' (नाटक)।

श्रेणी:चेक साहित्यकार